बिहार में सुपर-30 के संस्थापक आनंद से प्रेरित ओडिशा के भुवनेश्वर के रहे वाला अजय बहादुर सिंह ‘सुपर-30’ के तर्ज पर गरीब आ वंचित वर्ग के छात्रन के मेडिकल के प्रवेश परीक्षा में तईयारी करावे में जुटल बाड़े। इ खबर के मीडिया में आईला के बाद आनंद अजय बहादुर सिंह से फोन पर बात कईले आ उनका के साधुवाद दिहले।
आंनद अजय बहादुर सिंह के तरफ से निर्धन लईकन के मेडिकल कॉलेज में दाखिला के खाति तईयारी करावे जईसे काम के खाति धन्यवाद देत कहले कि अभी ऐईसे कतना ‘बहादुरनं’ के इ देश के जरूरत बा।
उ कहले कि अभीले आमतौर प छात्र में नौकरी पावे के प्रतियोगिता चल रहल बा बाकी केहू भी शिक्षक नईखे बने चाहता । उ कहले कि जब तकले समाज में योग्य शिक्षक ना बनीहे तब तक भारत के विश्वगुरु बने के सपना साकार नईखे हो सकत।
उ कहले, ‘अभी अजय बहादुर जईसन कतनन लोग के इ देश के जरूरत बा, तबही भारत के फेर से विश्वगुरु बने के सपना पूरा हो सकत बा।’
गौरतलब बा कि ‘सुपर-30’ जहां छात्र के आईआईटी के प्रवेश परीक्षा के तैयारी करावे के खाति चर्चित बा उहवें अजय बहादुर के संस्था ‘जिंदगी’ मेडिकल कॉलेज में लईकन के दाखिला के तईयारी करावे में जुटल बा।
झारखंड के देवघर से जुड़ल अजय बहादुर सिंह के ‘जिंदगी’ अभियान के तहत अभी तकले कुल 18 लईकन के मेडिकल कॉलेज में दाखिला मिल चुकल बा। अजय के तरफ से प्रतिवर्ष कुल 20 लईकन के इ अभियान के तहत निशुल्क पढ़ाई उनका रहे आ खाऐ-पीऐ के प्रबंध कईल जा रहल बा। समाज मे ‘जिंदगी’ के इ अहम योगदान के अब भुवनेश्वर समेत पूरा उड़ीसा में एगो अनोखा पहचान मिल रहल बा।
एकरा बारे में स्वयं अजय फोन पर बतवले बाड़े ई अनुभव शानदार बा। ‘सुपर-30′ के आनंद सर जे बिहार में प्रयास कईल ऊ आज पूरा दुनिया में रंग ला रहल बा। हमहुँ भी एगो कोशिश कीईले बानी। गरीब आ समाज के आखिरी पंक्ति में रह रहल लईकन के दुनिया के अग्रिम पंक्ति में लावे के सुख दुनिया के तमाम दौलत से कहीं बड़हन बा। हम आ हमार टीम पूरा मेहनत से समाज के वंचित वर्ग के होनहारन के जिंदगी तराशे के खाति लगातार काम करत रहिहे।’
गौरतलब बा कि अजय के भी सपना डॉक्टर बनके लोग के सेवा करे के रहे बाकी गरीबी उनका इ सपना के पूरा नईखे होखे दिहले। एहि कारण उ निर्धन लईकन के डॉक्टर बनावे के ठानले आ अब उनकर सपना लईकन पूरा कर रहल बाड़े।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva